Taakspan ekonomie: verslag en preeksketse – Noordelike Sinode
Taakspan ekonomie: verslag en preeksketse
cobus Kerk en Ekonomie, Voorblad
By herhaling moes ons in gesprekke van die 2018/19 Taakspan Ekonomie mekaar in die oë kyk en beklemtoon dat die gesprek oor die ekonomie ook ‘n gesprek is wat op die grond, in gemeentes en plaaslike gemeenskappe, moet plaasvind. Johan Pieters het ons heel aan die begin van ons proses herinner dat die ekonomie veronderstel is om ter wille van gemeenskappe te bestaan, maar dat ons moderne wêreld hierdie verhouding omgedraai het, sodat daar maklik gedink word dat gemeenskappe bestaan ter wille van die ekonomie.
Ons hoop dus dat die kort (3-4 bladsye) verslag waarin ons opmerkings maak oor wat ons hoor in die NG Kerk, Bybel, en ekumeniese gedagtes rondom die ekonomie gesprek an stimuleer. Lees dit gerus, en neem vrymoedigheid om enige gedagtes of terugvoer aan die voorsitter, Cobus van Wyngaard, te stuur by cobus.w@gmail.com.
Verslag, Taakspan Ekonomie 2018/19 – http://noordsin.ngkerk.net/wp-content/uploads/sites/3/2019/07/Bylaag-E-2019-taakspan-ekonomie-verslag-finaal.pdf
Een wyse waarop ons gemeentes probeer help is deur ‘n stel preeksketse wat uit die werk van die taakspan ontwikkel het. Eben Scheffler, voorheen van Unisa, het hierin ‘n uitsonderlike rol gespeel. Die kort gedagtes oor Bybeltekste uit Lukas, en oor wat ons daarin kan hoor in ons tyd, sou ‘n enkele, of ‘n reeks, preke kon vorm, of dalk inhoud gee vir ‘n Bybelstudie geleentheid. Eben kan ook gekontak word om deel te neem aan so ‘n geleentheid in ‘n gemeente: schefeh@gmail.com.
Preeksketse, Ekonomie in Lukas 10-16 – http://noordsin.ngkerk.net/wp-content/uploads/sites/3/2019/07/Bylaag-E1-2019-taakspan-ekonomie-preeksketse.pdf
Die volgende sitting van die Algemene Sinode vind van 6 tot 11 Oktober 2019 in Benoni by die Emseni-konferensie­sentrum plaas. Die afgevaardigdes sal uit drie groe­pe – leraars, kerkraads­lede en jeugwaarnemers – bestaan. Die grootste enkele demografiese groep is mans ouer as 60 wat uit sowat 60 kerkraads­lede en 76 leraars bestaan. Vanjaar sal 18 […]
“Teesakkies weet nooit hoe sterk hul­le is voordat hulle in warm water beland nie.” Judy van Rooyen, wat die verwelko­mings by die Vrouedaggeleentheid doen, haal Eleanor Rooseveldt onder groot gelag aan. Vrouedag word jaarliks deur Skuilkrans-gemeente in die ooste van Pretoria en Dameskring VisiePlus aangebied. Vanjaar op 17 Augustus 2019 is dit die 20ste bestaansjaar […]